তেল গরম করে পেঁয়াজ কুচি ভালোভাবে ভেজে এতে গরম মশলা, আদা, রসুন এবং সাথে কয়েকটা কাঁচামরিচ ও সামান্য লবণ দিয়ে ভেজে নিন। এবার এতে গুড়া মরিচ, হলুদ এবং জিরা যোগ করে হাফ কাপ পানি দিয়ে কষিয়ে নিন। এরপর টমেটো কুচি দিয়ে দিন। সবগুলো ভালোভাবে কষিয়ে এবার হাঁসের মাংস দিয়ে দিন এবং ভাল করে মিশিয়ে নিন। ঢাকনা দিয়ে ঢেকে রাখুন এবং মাঝে মাঝে নেড়ে দিন। মাংস নরম না হলে আরো পানি দিতে পারেন। কিছুক্ষণ অপেক্ষা করুন। মাংস সিদ্ধ হয়ে গেলে সামান্য কিছু বেরেস্তা উপরে দিয়ে নামিয়ে নিন। গরম ভাত বা পোলাওয়ের সাথে পরিবেশন করুন হাঁসের ভুনা।